Forsvarets medalje for feltsport

Forsvarets medalje for feltsport er en norsk militær medalje som tildeles for ferdigheter i ulike former for feltsport. Den ble innstiftet 1. januar 2012.Statutter for de mest benyttede medaljer i Forsvaret   , av 26. april 2012, Forsvaret, s. 29.

Utforming
Forsvarets medalje for feltsport er oval og er utformet som en krans i gult metall som omgir et grønt felt. Forsvarets emblem er plassert øverst på kransen, en laurbærgren er plassert skrått over midten og nederst i det grønne feltet står en stjerne, alt i gult metall.Heder og ære. Nasjonale og internasjonale dekorasjoner brukt i Norge   , bilag til Forsvarets Forum nr. 5, 2012, Oslo: Forsvarets Forum/Forsvarets Veterantjeneste, 2012, s. 78.

Medaljen er opphengt i et svart bånd som har loddrette striper i grønt, hvitt og grønt.

Tildeling
Forsvarets medalje for feltsport tildeles den som har oppnådd ferdighetsmerker i tre feltsportdisipliner, forutsatt at en av disiplinene er militær. 

1. september 2020 ble statuttene endret for at det skal være mulig for vernepliktige å ta medaljen for skyting og feltsport.

Disse ferdighetsmerkene kan ligge til grunn for kvalifisering:
 Det militære femkampmerket
 Det militære marsjmerke
 Det militære skimerke
 Feltidrettsmerket
 Infanterimerket
 Norges idrettsforbunds idrettsmerke
 Det frivillige Skyttervesens/Norges Skiskytterforbunds skiskyttermerke
 Norges Svømmeforbunds «Den store havhesten»

Medaljen kan tildeles både militære og sivile.

Forsvarets Medalje for Feltsport kan kun erverves én (1) gang. Medaljen påføres deretter forgylte stjerner/ laurbær som følger:

 1 stjerne for 3. gangs god-kjente prøver i tre ferdighets-merker etter ervervet medalje.
 2 stjerner for 6. gangs god-kjente prøver i tre ferdighets-merker etter ervervet medalje.
 3 stjerner for 9. gangs god-kjente prøver i tre ferdighets-merker etter ervervet medalje.
 Forgylt laurbærgren og statuett for 12. gangs godkjente prøver i tre ferdighetsmerker etter ervervet medalje.

Referanser

Kategori:Norske militære utmerkelser
Kategori:Utmerkelser etablert i 2012
Kategori:Ferdighetsmerker